Eli Ben-Dahan
<s>Eli Ben-Dahan (; Casablanca, 11. 2. 1954. – ), izraelski rabin i političar, član 19. i 20. saziva Kneseta.</s>

<s>Biografija 
Ben-Dahan je rođen 1954. u marokanskom gradu Casablanci, tada pod francuskim protektoratom, kao najstariji među petero braće.</s><s>U dobi od dvije godine zajedno s porodicom emigrirao je u Izrael i nastanio se u gradu Beershebi.</s><s>Pohađao je ješive Nativ Meir i Merkaz ha-rav gdje se školovao za rabina, a kasnije je odslužio vojni rok u Izraelskim obrambenim snagama i postao major artiljerijskog korpusa.</s><s>Visoko obrazovanje započeo je na Koledžu Touro i završio na Hebrejskom univerzitetu u Jeruzalemu.</s><s>Zaredio se za rabina uz asistenciju Šaloma Mesasa, Avrahama Šapire i Mordekaja Elijahua.</s><s>Godine 1978. bio je među osnivačima Haspina, izraelskog naselja na Golanskoj visoravni, a 1983. preselio se u Beit El na Zapadnoj obali i upravljao uredom vrhovnog rabina pri ministarstvu religijskih poslova sljedećih šest godina.</s><s>Tokom 1980-ih imenovan je direktorom rabinskih sudova pri ministarstvu pravde i obnašao je tu dužnost do 2010. godine.</s><s>Ben-Dahan je član Jevrejskog doma, radikalne desničarske stranke s kojom je ušao u 19. i 20. saziv Kneseta.</s><s>Obnašao je dužnost zamjenika ministra religijske službe, a zatim i zamjenika ministra obrane.</s><s>Njegovu političku karijeru obilježili su kontraverzni ispadi u vidu uvredljivih opaski na račun nejevreja i nazivanja Palestinaca "životinjama", što je naišlo na osude i na međunarodnom nivou i unutar Izraela, osobito kod lijeve i umjerene opozicije.</s><s>Ben-Dahan živi u Har Homi u Istočnom Jeruzalemu, oženjen je i ima devetoro djece.</s>

<s>Reference</s>

<s>Vanjske veze 
  Eli Ben-Dahan na stranicama Kneseta</s>

<s>Izraelski političari
Rabini</s>

